Հավելված

ՀՀ Գեղարքունիքի մարզի   
Սևան համայնքի ավագանու`   
2025 թվականի փետրվարի 12-ի N12-Ա որոշման

**Ծ Ր Ա Գ Ի Ր**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՂԱՐՔՈՒՆԻՔԻ ՄԱՐԶԻ ՍԵՎԱՆ ՀԱՄԱՅՆՔԻ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԵՎ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄՈՒՄ ՀԱԿԱԿՈՌՈՒՊՑԻՈՆ ՄԻՋՈՑԱՌՈՒՄՆԵՐԻ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ**

Հայաստանի Հանրապետության Գեղարքունիքի մարզի Սևան համայնքի տեղական ինքնակառավարման մարմիններում (այսուհետ՝ ՏԻՄ) և համայնքապետարանի աշխատակազմում հակակոռուպցիոն միջոցառումների ծրագիրը (այսուհետ՝ Ծրագիր) կազմվել է Հայաստանի Հանրապետության տարածքային կառավարման և ենթակառուցվածքների նախարարության կողմից մշակված Հայաստանի Հանրապետության տեղական ինքնակառավարման մարմիններում ռիսկերի գնահատում իրականացնելու և գնահատման արդյունքում տեղական հակակոռուպցիոն միջոցառումների ծրագիր կազմելու մեթոդաբանություն և գործողությունների ծրագիր մեթոդական ձեռնարկի հիման վրա:

Ծրագրի նպատակն է Հայաստանի Հանրապետության Գեղարքունիքի մարզի Սևան համայնքի ՏԻՄ-ում և համայնքապետարանի աշխատակազմում տեղական հակակոռուպցիոն քաղաքականության պատշաճ իրագործման և Հայաստանի Հանրապետության կառավարության 2023 թվականի հոկտեմբերի 26-ի N 1871-Լ որոշմամբ հաստատված հավելված 2-ի 1․9-րդ գործողության կիրարկման ապահովումը։

Փաստաթղթում ներկայացվում է նաև ՏԻՄ-ում և աշխատակազմում կոռուպցիոն ռիսկերի գնահատում իրականացնելու մեթոդաբանությունից բխող գործողությունների ծրագիրը, որի հիմնական նպատակն է սահմանել ՏԻՄ-ի այն հիմնական քայլերն ու գործողությունները, որոնց իրականացման արդյունքում կնվազեցվեն ՏԻՄ-ում և աշխատակազմում իրավակիրառական պրակտիկային բնորոշ կոռուպցիոն հնարավոր ռիսկերը։

Համայնքում կոռուպցիոն հնարավոր ռիսկերի համապարփակ գնահատումներ իրականացնելու պարտավորությունը համաձայն ՀՀ կառավարության վերոնշյալ որոշման վերապահվում է տարածքային կառավարման բնագավառի պետական լիազոր մարմնին:

Ծրագրի արդյունավետ աշխատանքը ապահովելու առաջին քայլը տեղական ինքնակառավարման համակարգի այն հիմնական խնդիրների վերհանումն է, որոնք անմիջական աղերս ունեն ՏԻՄ-ում հնարավոր կոռուպցիոն ռիսկերի առաջացման հետ։

ՏԻՄ-ում կոռուպցիոն ռիսկերի առաջացման հնարավոր պատճառներ կարող են լինել՝

* Տեղական ինքնակառավարմանը հանրային մասնակցության ցածր մակարդակը.
* Բնակչության իրազեկվածության պակասը ՏԻՄ-ի լիազորությունների վերաբերյալ.
* Համայնքի կողմից մատուցվող հանրային ծառայությունների մատուցման պատշաճ կազմակերպման հետ կապված խնդիրները.
* Օրենսդրական խնդիրներ.

Տեղական ինքնակառավարման գործընթացներում կոռուպցիոն հնարավոր ռիսկերի բացառման տեսանկյունից Տեղական ինքնակառավարման մասին Հայաստանի Հանրապետության օրենքով սահմանված են տեղական ինքնակառավարման մարմինների աշխատանքի հետևյալ հիմնական սկզբունքները.

1.ՏԻՄ-երի գործունեության հաշվետվողականությունը,

2. Հրապարակայնությունը,

3. Թափանցիկությունը,

4. Համայնքի իրավունքների և օրինական շահերի պաշտպանությունը,

5. ՏԻՄ-երի սեփական պատասխանատվությունը:

Տեղական ինքնակառավարման մարմինների աշխատանքի սկզբունքների կատարումն ապահովելու և տեղական ինքնակառավարման գործընթացներում կոռուպցիոն հնարավոր ռիսկերի վերահսկողության և բացառման նպատակով անհրաժեշտ է ստեղծել Սևան համայնքի տեղական ինքնակառավարման մարմնում և համայնքի աշխատակազմում կոռուպցիոն ռիսկերի ինքնագնահատման աշխատանքային հանձնաժողով (այսուհետ՝ հանձնաժողով):

Աշխատանքային հանձնաժողովի կազմում ընդգրկվում են՝

1. Համայնքի ավագանու անդամ կամ անդամներ.
2. Համայնքի ղեկավար.
3. Համայնքապետարան աշխատակազմի քարտուղար.
4. Համայնքապետարանի աշխատակազմի ֆինանսատնտեսական ոլորտի պատասխանատու.
5. Քաղաքացիական հասարակության ներկայացուցիչ.
6. Այլ անդամներ՝ ավագանու որոշմամբ.
7. Ինքնագնահատման խմբի աշխատանքները համակարգող անձ՝ համայնքի ղեկավարի որոշմամբ։

Տեղական ինքնակառավարման մարմիններում և համայնքապետարանի աշխատակազմում կոռուպցիոն ռիսկերի ինքնագնահատման աշխատանքային հանձնաժողովի ուսումնասիրման և վերահսկման ենթակա ցուցանիշներն են՝

1. *«Առաջնորդություն և կառավարում».*
   * 1. *Համայնքի ավագանու գործունեություն.*
     2. *Համայնքի ղեկավարի գործունեություն.*
     3. *Աշխատակազմի քարտուղարի գործունեություն.*
     4. *Աշխատակազմի գործունեություն.*
     5. *Համայնքի ռազմավարական պլանավորում և   
         տնտեսական զարգացում.*
2. *«Ֆինանսական կառավարում».*
   * + 1. *Բյուջետային գործընթաց և հաշվետվողականություն.*
       2. *Տեղական հարկային վարչարարություն և ֆինանսական   
           անկախություն.*
       3. *Գնումներ և պայմանագրերի կատարում.*
       4. *Եկամուտների հավաքագրում և ծախսերի կատարում.*
       5. *Համայնքի գույքի կառավարում*

1. *«Լիազորություններ, հանրային և տեղական ծառայություններ».*
2. *Հանրային և տեղական ծառայությունների մատուցման վարչարարություն (ՏԻՄ լիազորություններ և պետական մարմինների ապակենտրոնացված լիազորություններ).*
3. *Հանրային և տեղական ծառայությունների մատուցման պլանավորում և իրագործում.*
4. *Հանրային և տեղական ծառայությունների համար թույլտվությունների կամ այլ փաստաթղթերի տրամադրում և ծառայությունների դիմաց վճարման ընթացակարգեր.*
5. *Հանրային և տեղական ծառայությունների հասանելիություն և բավարարվածություն.*
6. *Հանրային և տեղական ծառայությունների որակ, որակի նկատմամբ հսկողություն, որակի գնահատում (մոնիթորինգ).*
7. *«Հանրային մասնակցություն».*
8. *Հանրային մասնակցությանը վերաբերող օրենսդրության պահպանում.*
9. *Հանրային մասնակցություն որոշումների կայացմանը և հանրային վերահսկողություն.*
10. *ՏԻՄ-ի և համայնքապետարանի աշխատակազմի աշխատանքի թափանցիկություն/հաշվետվողականություն.*
11. *Կանանց/երիտասարդների/խոցելի խմբերի ներգրավում (ներառականություն).*
12. *Հանրության հետ հաղորդակցության ապահովում և հանրության իրազեկում.*

Հանձնաժողովը գնահատում է նաև տեղական ինքնակառավարման մարմնում և համայնքապետարանի աշխատակազմում գոյություն ունեցող ներքին հսկողական համակարգերը (ավագանու որոշումներ, համայնքի ղեկավարի որոշումներ, կարգեր, կանոնակարգեր, ուղեցույցներ և այլն)։

Հանձնաժողովն առաջին հերթին գնահատում է համայնքապետարանի աշխատակազմի ֆինանսական կառավարման հսկողական համակարգերը, որոնք գործող օրենսդրությամբ և տեղական ինքնակառավարման մարմնի կողմից սահմանված կանոնների (քաղաքականության), ընթացակարգերի և գործողությունների ամբողջությունն է, որով ողջամիտ ձևով երաշխավորվում է աշխատակազմի գործառույթների իրականացումը։

Հանձնաժողովի կողմից տեղական ինքնակառավարման մարմնում և համայնքապետարանի աշխատակազմում կոռուպցիոն ռիսկերի գնահատումը հիմնվում է հետևյալ սկզբունքների վրա՝

1. տեղական ինքնակառավարման մարմնի կողմից իրականացվող հսկողություն, որն իրենից ներկայացնում է տեղական ինքնակառավարման մարմինների գործողություններ` ուղղված համայնքապետարանի աշխատակազմի կոռուպցիոն ռիսկերի կանխմանը կամ նվազեցմանը։
2. կոռուպցիոն ռիսկերի գնահատման անկախություն` կոռուպցիոն ռիսկերի գնահատման գործառույթի` աշխատակազմի այլ գործառույթներից առանձնացված իրականացում.
3. կոռուպցիոն ռիսկերի գնահատման օբյեկտիվություն` հանձնախմբի կողմից կոռուպցիոն ռիսկերի գնահատման ընթացքում տեղեկությունների հավաքագրման, գնահատման և փոխանակման գործընթացում՝ մասնագիտական անվերապահ անշահախնդրության ցուցաբերում․
4. Հանձնաժողովի անդամների ազնվություն՝ հանձնաժողովի անդամների կողմից՝ կոռուպցիոն ռիսկերի առաջացման բոլոր հանգամանքների հավասարակշռված և համարժեք գնահատում՝ չենթարկվելով սեփական հետաքրքրությունների կամ այլ անձանց դատողությունների անհարկի ազդեցությանը.
5. կոռուպցիոն ռիսկերի գնահատման կարողունակություն` հանձնաժողովի կողմից համապատասխան գիտելիքների, հմտությունների, փորձառության և գնահատման գործողությունները կատարելու համար՝ անհրաժեշտ կարողությունների տիրապետում և կիրառում.
6. կոռուպցիոն ռիսկերի գնահատման անկողմնակալություն` հանձնաժողովի կողմից կոռուպցիոն ռիսկերի գնահատման աշխատանքի ազնիվ և պատասխանատու իրականացում.
7. կոռուպցիոն ռիսկերի գնահատման գաղտնիություն` հանձնաժողովի աշխատանքի ընթացքում ստացած տեղեկությունների հուսալի պահպանում, մասնավորապես՝ հանձնաժողովի անդամները պարտավոր են առանց համապատասխան լիազորության՝ չհրապարակել և չտրամադրել գործունեության ընթացքում կամ արդյունքում իրենց հայտնի դարձած տեղեկությունները, բացառությամբ օրենսդրությամբ նախատեսված դեպքերի.
8. հանձնաժողովի անդամների վարքագծի կանոններ` համայնքային ծառայողների վարքագրքի հիման վրա հաստատված հանձնաժողովի անդամների վարքագծի կանոններ, որոնք տարածվում են ինչպես հանձնաժողովի անդամ՝ տեղական ինքնակառավարման մարմնի և աշխատակազմի ներկայացուցիչների, այնպես էլ հրավիրյալ անձանց վրա.
9. կոռուպցիոն ռիսկերի գնահատման կանոնակարգ` համայնքի ղեկավարի ներկայացմամբ ավագանու հետ համաձայնեցված փաստաթուղթ, որով սահմանվում են կոռուպցիոն ռիսկերի գնահատման նպատակը, հանձնաժողովի լիազորությունները և պարտականությունները, կոռուպցիոն ռիսկերի գնահատման շրջանակը, հանձնաժողովի կողմից կոռուպցիոն ռիսկերի գնահատման նպատակով անհրաժեշտ փաստաթղթերի, աշխատանքային պայմանների և գույքի հետ կապված հարցերը
10. կոռուպցիոն ռիսկերի գնահատման առաջադրանք` կոռուպցիոն ռիսկերի գնահատման կանոնակարգի հիման վրա կոնկրետ կոռուպցիոն ռիսկի գնահատման առաջադրանքի կամ ուսումնասիրության իրականացում։

Հանձնաժողովը տեղական ինքնակառավարման մարմնում և աշխատակազմում կոռուպցիոն ռիսկերի գնահատման արդյունքում ստացված կոռուպցիոն վարկանիշի բարելավման գործողությունների ծրագիրը իրականացնում է՝

1. Տեղական ինքնակառավարման մարմնում և աշխատակազմում կոռուպցիոն ռիսկերի գնահատման արդյունքում ստացված կոռուպցիոն վարկանիշի բարելավման գծով գործողությունների ծրագրի սահմանման համար՝ հիմք ընդունելով յուրաքանչյուր ցուցանիշի և, հետևաբար, կատեգորիայի գծով ստացված միավորները։

2. Տեղական ինքնակառավարման մարմնում և աշխատակազմում կոռուպցիոն ռիսկերի գնահատման արդյունքում ստացված կոռուպցիոն վարկանիշի բարելավման գծով գործողությունների ծրագրում՝ յուրաքանչյուր ցուցանիշի համար հանձնախմբի կողմից միջոցառումներ սահմանելով:

2.1 Յուրաքանչյուր ցուցանիշի համար կարող է սահմանվել մեկ կամ մի քանի միջոցառում, իսկ յուրաքանչյուր միջոցառման իրագործման համար վերջնաժամկետ, միջոցառումների իրագործման համար անհրաժեշտ ֆինանսական միջոցներ և յուրաքանչյուր միջոցառման համար պատասխանատու։

Հանձնաժողովի աշխատանքի հիմքերից է համայնքում տեղական ինքնակառավարման մարմնում և աշխատակազմում կոռուպցիոն ռիսկերի վերաբերյալ ազդարարման ներքին համակարգի ստեղծումը և դրա անխափան աշխատանքի ապահովումը․

ա/ տեղական ինքնակառավարման մարմնում և աշխատակազմում կոռուպցիոն ռիսկերի դրսևորումների և դեպքերի ազդարարման համակարգն իրենից ներկայացնում է կոռուպցիոն ռիսկերի դրսևորումների և դեպքերի տեղեկատվության գաղտնի ստացման, տեղեկատվության պահպանման, վերլուծության և վերլուծության հիման վրա որոշումների կայացման համակարգ։

բ/ տեղական ինքնակառավարման մարմնում և աշխատակազմում կոռուպցիոն ռիսկերի դրսևորումների և դեպքերի ազդարարման համակարգում ստացված ցանկացած ազդակ՝ առանց բացառության, պետք է քննարկվի հանձնաժողովի կողմից՝ որոշելու այդ տեղեկատվության հետագա կիրառումը։ Այն դեպքերը, որոնք կարող են պարունակել քրեորեն պատժելի արարքներ կամ վարքագիծ կամ գործողություններ, անվերապահորեն պետք է պաշտոնապես տրամադրվեն համապատասխան իրավապահ մարմիններին։

3. Հանձնաժողովի ստեղծումը․ հանձնաժողովի կազմը և կառուցվածքը, կանոնադրությունը և գործունեության կարգը՝ համայնքի ղեկավարի ներկայացմամբ, սահմանում է ավագանին, իսկ հանձնաժողովը ապահովում է տեղական ինքնակառավարման մարմնում և աշխատակազմում կոռուպցիոն ռիսկերի դրսևորումների և դեպքերի վերաբերյալ տեղեկատվության գաղտնի ստացման, տեղեկատվության պահպանման, վերլուծության և վերլուծության հիման վրա որոշումների կայացման գործընթացները։

4. Կոռուպցիոն ռիսկերի դրսևորումների և դեպքերի տեղեկատվության գաղտնի ստացման նպատակով՝ տեղական ինքնակառավարման մարմինը սահմանում է տեղեկությունների ստացման գործիքակազմը, մասնավորաբար՝ վեբ-կայքում համապատասխան հարթակ և (կամ) էլեկտրոնային փաստի հասցե և (կամ) թեժ գիծ։

5. Տեղական ինքնակառավարման մարմինը երաշխավորում է կոռուպցիոն ռիսկերի դրսևորումները և դեպքերը ազդարարողների գաղտնիությունը։

ԱՇԽԱՏԱԿԱԶՄԻ ՔԱՐՏՈՒՂԱՐ՝ Ա․ ՂՈՒԿԱՍՅԱՆ